Pierre André Latreille

Pierre André Latreille (* 20. november 1762, Brive-la-Gaillarde, Francúzsko - † 6. február 1833, Paríž) bol francúzsky entomológ a kňaz. Jeho taxonomické práce popisujúce hmyz sú platné až doteraz.

 Biografia 
Narodil sa v skromných pomeroch v meste Brive-la-Gaillarde a v roku 1778 začal študovať college Lemoine v Paríži. Po vysvätení za kňaza v roku 1786 sa vrátil nazad do Brives, kde trávil všetok svoj voľný čas štúdiom hmyzu. V roku 1788 odišiel do Paríža a stal sa aktívnym členom tunajšej vedeckej komunity. Ako kňaz s konzervatívnym vzdelaním odmietol Francúzsku revolúciu, opustil Paríž a neskôr bol uväznený v Bordeaux. V roku 1796 vydal v Brives svoju známu prácu: Précis des caractères génériques des insectes, disposés dans un ordre naturel.  

V roku 1798 bol poverený úlohou usporiadať entomologickú zbierku Muséum national d'histoire naturelle v Paríži, v roku 1814 sa stal členom Académie des sciences (nasledujúc G. A. Oliviera) a v roku 1821 sa stal rytierom Čestnej légie. Bol profesorom zoológie na veterinárnej škole v Alfort pri Paríži a v roku 1830 bol menovaný profesorom zoológie (kôrovce, pavúky a hmyz) a bol menovaný aj predsedajúcim profesorom Henri Marie Ducrotay de Blainvilleom.

V roku 1802 Latreille opísal nadčeľaď Papilionoidea a čeľaď Papilionidae. V roku 1804 opísal rod Parnassius.

Na jeho počesť bol jeho menom pomenovaný rod kraba Latreillia.

 Bibliografia 
  Précis des caracteres generiques des insectes, disposes dans un ordre naturel. - Paris-Brive, Prevot - F. Boudreaux XII, 3 201 [7] (1796).
 Histoire naturelle générale et particulière des crustacés et insectes (14 vols., 1802-1805), forming part of C. N. S. Sonnini's edition of Georges-Louis Leclerc, Comte de Buffon
 Genera crustaceorum et insectorum, secundum ordinem naturalem ut familias disposita (4 vols., 1806 i807 1807 1809)
 Considérations sur l'ordre naturel des animaux composant les classes des crustacés, des arachnides, et des insectes (1810)
 Les crustacés, les arachnides, les insectes: 1-653 In: Cuvier G. Le règne animal distribue d'apres son organisation, pour servir de base à l'histoire naturelle des animaux et d'introduction a l'anatomie Paris, Deterville.
 Annales du Mus. [Cit. ex: William Kirby,  William Spence 1833. Einleitung in der Entomologie, oder Elemente der Naturgeschichte der Insecten., Bd.4: 481] (1821)
 spoločne s Pierre François Marie Auguste Dejeanom Histoire naturelle et iconographie des insectes coléoptères d'Europe Paris : Crevot, 1822. digitised at Gallica.
 Familles naturelles du règne animal, exposés succinctement et dans un ordre analytique (1825).
 Cours d'entomologie - vyšiel len prvý diel (1831).

Kategória:Francúzski entomológovia
Kategória:Arachnológovia
Kategória:Koleopterológovia
Kategória:Lepidopterológovia
Kategória:Parnassiológovia
Kategória:Hymenopterológovia
Kategória:Nositelia Radu čestnej légie
Kategória:Členovia Kráľovskej švédskej akadémie vied
Kategória:Členovia Nemeckej akadémie prírodných vied Leopoldina
Kategória:Absolventi Parížskej univerzity